**Түркістан облыстық Қоғамдық кеңесінің он сегізінші отырысының**

**Хаттамасы**

Түркістан қаласы 18.04.2023 жыл

Сағ. 11.00

Кеңес мәжілісіне төрағалық етуші – Қоғамдық кеңестің төрағасының міндетін атқарушы Б.Жақыпов.

**Қатысқандар:** – Түркістан облысы Қоғамдық кеңесінің 29 мүшесі.

**Қатыспағандар:** Қоғамдық кеңестің 4 мүшесі, олар: М.Пашимов, А.Сабитов, Б.Әбішев, Е.Қарақұлов.

**Б.Жылқышиев:** Құрметті Қоғамдық кеңес мүшелері!КҮН ТӘРТІБІНЕ 1 мәселе енгізіліп отыр, ол:

«2023 жылға арналған әлеуметтік маңызы бар азық-түлік тауарларына бөлшек сауда бағаларының шекті мәндерін бекіту туралы» Түркістан облысы әкімдігінің қаулы жобасы.

Сөйлейтіндер бар ма? Жоқ.

Басқа сұрақтар, ұсыныстар болмаса Қоғамдық кеңес мүшелерінің дауыс беруін сұраймын.

Кім қарсы? Жоқ

Кім қалыс? Жоқ

Күн тәртібі бір ауыздан қабылданды.

**Күн тәртібіндегі мәселе** «2023 жылға арналған әлеуметтік маңызы бар азық-түлік тауарларына бөлшек сауда бағаларының шекті мәндерін бекіту туралы» Түркістан облысы әкімдігінің қаулы жобасы.

Сөз облыстық кәсіпкерлік және сауда басқарма басшысының міндетін атқарушы **Самат Жандарұлы Көшкінбайға** берілді. *(Баяндама қосымша тіркеледі).*

Баяндама аяқталды **Самат Жандарұлына** сұрақтар бола ма?

Сұрақтар болмаса «2023 жылға арналған әлеуметтік маңызы бар азық-түлік тауарларына бөлшек сауда бағаларының шекті мәндерін бекіту туралы» Түркістан облысы әкімдігінің қаулы жобасына келісім беруді ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұраймын.

Кім қарсы? Жоқ

Кім қалыс қалды? Жоқ

**Түркістан облыстық Қоғамдық кеңесі ШЕШІМ ЕТТІ:**

«2023 жылға арналған әлеуметтік маңызы бар азық-түлік тауарларына бөлшек сауда бағаларының шекті мәндерін бекіту туралы» Түркістан облысы әкімдігінің қаулы жобасына келісім берілді.

**Облыстық Қоғамдық**

**кеңесі төрағасының м.а. Б.Жақыпов**

**Облыстық Қоғамдық**

**кеңес хатшысы Ұ.Әзімова**